પ્રોપર્ટી એક્ટ મુજબ આ પ્રકારના સોદા કરનારા પ્રોપર્ટીનો સાચો માલિક અથવા તેની સાથે સંકળાયેલા નાણાકીય વ્યવહારમાં જાડાયેલી તમામ વ્યક્તિઓને દોષી માનવામાં આવે છે. જેમાં સાત વર્ષ સુધી જેલની સજા અને સંપત્તિની બજાર કિંમતનાં ૨૫ ટકા સુધી દંડ ફટકારવામાં આવી શકે છે. આ પ્રકારની સંપત્તિને સરકાર જપ્ત પણ કરી શકે છે. રાજકીય પંડિતોનું માનવું છે કે, નોટબંધીની જેમ જો બેનામી સંપત્તિ જપ્ત કરવા અંગે સરકાર કોઈ નક્કર પગલા લેશે તો સરકારને તેનો લાભ ચુંટણીમાં મળી શકે છે. જેમ નોટબંધી વખતે સમાજનાં એક મોટા વર્ગનું માનવું હતું કે, તેમને થોડી મુશ્કેલીનો સામનો કરવો પડશે પણ નોટબંધીને કારણે બેઈમાન, ટેક્સ ચોર અને બ્લેકમની રાખનારા લોકોને મુશ્કેલી થશે.